Järgnev saade on valminud tänu J.Mayeri teenistuspartnerite toele
Kuidas saaks küll Jumal tunda rõõmu mu ebaõiglaste kannatuste üle?
Ta ei tunnegi rõõmu me ebaõiglaste kannatuste üle,
vaid selle üle,
kui hoiame keset neid alal õige suhtumise.
IGAPÄEVAELU RÕÕMUD
Tark mees kannatab palju vähem kui rumal mees.
Õpetussõnad 18:6-7 räägib sellest.
Tahan rääkida täna me sõnadest.
Õpetussõnad 18:6-7: "Albi huuled toovad riidu
ja tema suu kutsub lööke.
Seda tasuks lausa veelkord lugeda.
"Albi huuled toovad riidu..."
Need algatavad tülisid ja kaklusi,
põhjustades pingeid ja probleeme.
Kui palju kordi oled sa...
Või las ma rääkida iseendast -
kui palju kordi olen ma öelnud midagi tobedat,
sest teie ju nagunii ei tee seda.
Olen algatanud mingi suure sõnasõja kellegagi,
mõeldes hiljem: "Miks ma ei võinud oma suud lihtsalt kinni hoida?"
Meil on nii raske hoida oma suu kinni.
Ütlen ikka, et Jumal on andnud meile kaks silma ja ühe suu,
mis tähendab, et peaksime kuulama rohkem kui rääkima.
Meil aga kuidagi ei õnnestu see.
Õpetussõnad 12:18:
"Mõni paiskab sõnu otsekui mõõgapisteid..."
ehk seda, mida sülg suhu toob, mõtlemata sellele, mida nad ütlevad.
"Mõni paiskab sõnu otsekui mõõgapisteid,
aga tarkade keel on terviseks."
Kas pole tore?
Õpetussõnad 18:21: "Surm ja elu on keele võimuses,
ja kes seda armastab, saab süüa selle vilja."
See pole mu enda väljamõeldis, vaid ehe värk.
Ma olin aastaid kristlane ega teadnud sellest midagi,
sest keegi polnud mulle sellest rääkinud.
Seetõttu pole ka vahet,
kui palju sa ka poleks juba kuulnud oma sõnades peituvast väest,
sest ma värskendan su mälu jälle.
Sest see on üks neid valdkondi, kus meil on kõige enam probleeme.
Me ütleme välja tobedaid asju, sattudes seejärel jamadesse
ja olles siis pahased Jumala peale, et Ta neid asju ei lahenda.
Kuid me peame olema oma sõnade osas eriti valvel siis,
kui oleme pinge all.
See, kuidas me räägime siis,
kui kõik ei lähe nii nagu me tahaksime.
Mulle meeldib Johannese 14:30. Milline õppetund!
Aeg hakkas jõudma,
mil Jeesus pidi minema läbi kõigist oma kannatustest jms.,
mistõttu Ta püüdis valmistada oma jüngreid ette
kõigeks eesolevaks.
Ta ütles Johannese 14:30: "Ma ei räägi enam teiega palju,
sest maailma vürst tuleb ja tal ei ole mingit voli mu üle."
Mida muud on meil siit mõista kui seda, et Jeesus ütles:
"See, mis praegu toimub, on ülimalt oluline.
Otsustest, mille täna langetan, sõltub väga palju."
Nii et, isegi Jeesus - oma inimlikul kujul,
otsustas, et Ta on vait keset oma kannatuste aegu,
kuna Ta ei tahtnud anda saatanale ligipääsu kõigele toimuvale.
Kui paljud usuvad, et keset raskustest läbiminekut
oleks parem lukustada end mõnda tuppa
ja öelda mitte midagi mitte kellelegi?
Meil on muide terve õhtu veel ees, nii et sul pole täna kuhugi pääsu.
Mulle meeldib ka Jesaja 53:7:
"Teda piinati
ja ta alistus ega avanud suud
nagu tall, keda viiakse tappa,
nagu lammas, kes on vait oma niitjate ees,
nõnda ei avanud ta oma suud."
Lugesin aastaid neid salme
ja mul polnud aimugi, mida need tähendavad.
Kuid ma usun, et see tähendab just seda,
mis siin on öeldud.
Kui Jeesus oli surve all, hoidis Ta oma suu kinni.
Sest kuigi Ta oli Jumal, oli Ta samas ka inimene.
Ta oli Jumala inimene ja see on see, kes ka meie oleme.
Sa oled Jumala inimene -
sa omad küll keha, kuid Jumal elab sinu sees.
Püha Vaim elab su sees, sind juhtides ja juhatades
ja Ta elab ka minu sees, mind juhtides ja juhatades.
Kui me võtaks kasvõi natukenegi hoogu maha
ja püsiks vagusi, kui Jumal käsib meil püsida vagusi.
Kui paljud teist on nõus, et sa võid muuta nii mõndagi oma elus
kui vaid muudaksid oma kõnepruuki?
Seega, nihu läinud asjad pole Jumala süü, ega ju?
Targa olukorrad on palju paremad kui rumala omad.
Järgmine asi, mida me teeme, aga mida me ei peaks tegema...
Püüan olla väga praktiline täna.
Matteuse 7:1-2 on öeldud:
"Ärge olge hukkamõistvad ega kriitilised teiste inimeste suhtes."
Ära sa märgi!
Mul pole aimugi, mis kell praegu on? 14.30?
On kellelgi teist õnnestunud jõuda täna nii kaugele,
et te pole veel kedagi kritiseerinud või hukka mõistnud?
Ma ei tea,
ehk oled jõudnud juba minugi kohta üht koma teist mõelda?
Samal ajal, kui ma üritan sind aidata.
"Vau, ta on täna juba kaks korda kostüümi vahetanud."
Sulle teadmiseks - mul on õhtuks juba kolmas riietus,
nii et, tule vaata see ka üle!
Usu mind, ma ei püüa sulle erinevate riietega muljet avaldada.
Kuid kui ma kannaks terve päeva ühte ja sama riietust,
oleksin teleekraanil 6 päeva ühe ja sama riietusega.
Nii et, vaene mina - pean tele pärast šoppamas käima.
Milline koorem küll kanda!
Kuid kogu lool on ka teine pool.
Kui sa oled kade selle peale,
et ma kannan päevas rohkem kui kahte erinevat riietust,
siis sa peaks vaatama mu saateid lausa neli korda päevas.
Meil on nii palju arvamusi kõigi tegemiste kohta
ja me jääme nii kinni oma arvamustesse sellest,
mida teised tegema peaks,
samas kui me oma eludes valitseb palju suurem segadus
kui nende omades.
Ja kui sa ei vajagi tänast õpetust, siis räägin iseendale,
sest ma olen ka üsna kõva arvaja.
Matteuse 7:1: "Ära mõista kohut ega kritiseeri teisi,
et su enda üle ei mõistetaks kohut ja sind ennast ei kritiseeritaks."
Kui sa siis kuuled, et keegi on sinust midagi rääkinud,
ajab see sind ikka täiega marru.
Kuid las ma küsida su käest -
kas nad vaid külvavad halbu seemneid,
või sa lõikad halba lõikust
tänu halbadele seemnetele, mida oled kellegi teise ellu külvanud?
Osadele ei jõudnud see isegi kohale praegu.
Ütlen siis veelkorra.
Kui me kritiseerime ja klatšime teisi taga,
saame selle Piibli sõnul ka endale tagasi.
Me oleme nii kärmed seda tegema.
Seetõttu ei teinud ma ka nalja, kui küsisin,
kas oled jõudnud tänase pärastlõunani ilma kedagi kritiseerimata?
Usun, et neid ei ole väga palju.
Me teeme seda nii palju, et me ei näe selles enam probleemigi.
Me peame teiste elude haldamist nii loomulikuks.
Las ma öelda midagi, mida ma pole enam ammu öelnud.
Sa võid oluliselt parandada oma elu, kui tegeled vaid oma asjadega.
Oleme meie ikka alles haaratud teiste eludest!
See on nii tobe!
Meil on nii palju arvamusi selle kohta,
mida teised peaks või ei peaks tegema.
Sa hoiad end paljudest jamadest, kui tegeled vaid oma asjadega.
Ja kui tõesti tunned, et keegi teeb midagi Jumala Sõna vastast,
siis palveta ta eest
ja ära mine küla peale kõllama ta tegudest.
See on lihtsalt selge ja puhas piibliõpetus.
Saatan ei otsi vaid avatud uksi su elus,
aga kõige pisemaidki pragusid, kust sisse pugeda.
Mida enam sul on võimalusi teha midagi Jumalale,
seda kitsamaks su rada muutub.
Tead mis?
On asju, mida sina võid teha
ja mis ei oma samasugust mõju kui siis, kui mina neid teeks.
Seda tänu sellele, mida mina teen ja õpetan.
Jaakobuse 3:1 ütleb, et ärge igatsege õpetaja ametit,
kuna nende üle langetatakse palju karmim kohtuotsus,
kui nad ise ei tee seda sama, mida teistele õpetavad.
Kui ma õpetan siit lavalt teisi, kuidas oma elu elada,
muutub mu enda tee üha kitsamaks ja kitsamaks.
Matteuse 7:13 on öeldud,
et tuleb püsida kitsal teel, mis viib ellu
ja mitte laial teel, mis viib hukatusse.
Nurisesin kord Jumala ees: "Mu tee muutub üha kitsamaks ja kitsamaks",
mispeale Ta ütles: "Nii ongi!
Seal pole ruumi su lihalikule pagasile, mistõttu lase sel minna."
Me tahame omada eesõigust teha igasugu tobedaid asju,
kuid see ei käi nii.
See ei tähenda, et Jumal ei armasta meid.
Muidugi armastab,
kuid vanem, kes meid armastab,
ei vaata lihtsalt pealt, kuidas me igasugu tobedusi teeme,
vaid püüab meid korrigeerida selles.
"Keda Jumal armastab, seda Ta ka noomib ja karistab."
Ilmutuse 3:19 on öeldud, et peaksime olema innukad,
kui Jumal meile me puudusi näitab.
Laiendatud piiblitõlge ütleb seda, et oleksime innukad ja tuld täis,
kui Jumal meile me puudusi näitab, kuna see on märk Tema armastusest.
Vahel mõtlen: "Ehk võiksid mind pisut vähem armastada
ja Dave'i pisut rohkem armastada?"
Kas poleks vahel tore,
kui Jumal armastaks su abikaasat pisut rohkem kui sind,
öeldes hoopis talle, mis ta juures kõik viltu on,
selle asemel, et seda sulle koguaeg öelda.
Pean muutma selle lõbusaks,
kui tahame tänasega ühele poole saada.
"Ära kritiseeri ega mõista teisi hukka,
et sind ennast ei kritiseeritaks ega mõistetaks hukka.
Sest nõnda nagu teed teistele, nõnda tehakse ka sulle.
Ja selle mõõduga, millega mõõdad teistele,
mõõdetakse ka sulle."
Galaatlastele 6:7-8: "Ärge eksige:
Jumal ei lase ennast pilgata,
sest mida inimene iganes külvab, seda ta ka lõikab.
Kes oma lihalikule loomusele külvab,
see lõikab lihalikust loomusest kaduvust,
kes aga Vaimule külvab, see lõikab Vaimust igavest elu."
Las ma tuua siin ühe näite,
mis puudutab su suusõnu.
Mina usun, et kui me räägime nii nagu tarvis,
olles valvel, et me ei kritiseeriks ega tõmbaks kellelegi vett peale
ega ütleks teiste kohta negatiivseid asju,
siis usun, et see kasvatab me rõõmu.
Usun, et me elu oleks rõõmsam.
Piiblis on öeldud, et inimesel on rõõm õigest ja selgest vastusest.
Ühtlasi usun, et kui inimesed on masendunud,
neil on halb päev ja nad on omadega nullis,
teadmata, mis viga ja süüdistades kõiges saatanat,
siis mina usun, et palju sellest on tingitud me oma kõnepruugist.
Pole ju nii, et käid pühapäeval kirikus,
aga esmaspäeval räägid lõunalauas kõiki kolleege taga,
minnes siis koju ja tundes end õnnelikuna.
Me elame siin maailmas, aga me pole sellest maailmast.
Seetõttu ei saa sa ka käituda nagu kõik teised.
Aamen?
On meil alles lõbus!
Samas võib ka inimene teha kõike õigesti
ja ometi kannatada.
1. Peetruse 2:19-20 on kirjakoht,
mille osas ma sooviks, et seda poleks Piiblis.
Kuid ometi see on.
"Sest see on arm,
kui keegi südametunnistuse pärast Jumala ees talub viletsust,
kannatades süütult.
Sest mis kuulsus see on,
kui teid süü pärast pekstakse ja teie seda peate taluma?
Aga kui te head tehes ja kannatades talute peksu, siis on see arm Jumalalt"
Olen kirjutanud endale kõrvalmärkmena: "Väga valus."
Mis Jumal see küll on, kes tunneb rõõmu
minu ebaõiglase kannatamise üle?
Siin pole küll täpselt nii öeldud,
kuid siin on öeldud, et Ta on rõõmus,
kui hoiame alal õige suhtumise keset ebaõiglast kannatust.
Siin on oluline, et me ei saaks sellest valesti aru.
Siin on öeldud, et kõik oskavad olla positiivsed,
kui kõik läheb hästi.
Kuid kui sa kannatad õigeid asju tehes,
andes oma parima ja teenides Jumalat,
tuues ohvriande ja elades välja vaimuvilju
ning aidates teisi
ja siis halvad asjad juhtuvad,
siis Jumalal on hea meel,
kui hoiame sellistelgi aegadel alal õige suhtumise
ja talitseme end.
Jagan midagi, mida õppisin juba ammu aega tagasi.
Usun, et see on oluliste asjade nimistus üsna kõrgel,
mida Jumal on mulle andnud teistega jagada.
Galaatlastele 6:9 on öeldud, et me ei väsiks head tehes,
sest me saame omal ajal lõigata, kui me ei väsi.
Me ei tea, millal see "oma aeg" on?
Mil iganes Jumal arvab, et see on õige aeg me elus.
Jah, on aegu, kus Jumal laseb millelgi venida pikemaks kui me seda sooviks.
Mis iganes põhjustel.
Ta teeb midagi nii meis kui kelleski teises.
Kuid tahan, et peaksid meeles järgnevat -
kui jätkad selle tegemist, mis on õige,
isegi, et sa ei näe veel õigeid tulemusi,
kasvad sa vaimulikult.
Vaimulik kasv aga on tavaliselt üsna valulik.
Aamen?
Paljud asjad, mis tunduvad headena ja tekitavad häid tundeid,
ei pruugi meile tegelikult kasuks tulla.
Kui aga oled vahel minemas läbi väga, väga rasketest asjadest -
asjadest, millest nii sina kui mina oleme läbi läinud,
siis isegi, kui oled otsustanud usaldada Jumalat,
võid sa kogeda oma hinges valu, mis vahel võib tunduda talumatuna.
Olen vahel lausa tundnud oma hinges seda sügavamale kaevumise tunnet,
kuhu Jumal tahab tulla ja end sisse seada.
Sa pole oma kannatustes kunagi üksi
ja kui usaldad Jumalat keset oma kannatuste aegu,
ei lähe need kunagi raisku.
Sest Jumal võtab need ja toob neist midagi head esile,
muutes sind samas palju paremaks inimeseks
kui eales arvasid.
Aamen?
Kui paljud võivad öelda, et oled täna see, kes sa oled
tänu teatud valusatele asjadele, millest oled elus läbi läinud.
Olen ise sellega absoluutselt nõus.
Asjad, millest olen läbi läinud, aitavad mul täna aidata teid.
Piisab vaid sellest, kui vaatame Jeesusele.
Heebrealastele 5:8-9 on öeldud, et asjadest, millest Ta läbi läks,
õppis Ta sõnakuulelikkust.
Kuidas nüüd õppida sõnakuulelikkust, kui sa pole kunagi sõnakuulmatu?
Jeesusele sai selgeks sõnakuulelikkuse hind.
Sõnakuulelikkus ongi kulukas.
Kui teed õiget asja, isegi, et ei tahaks seda teha,
on see üsna valulik.
Kuid me teeme seda, sest me armastame Jumalat.
Tasu võib küll tulla hiljem,
kuid ma teen seda rasket asja, sest ma armastan Jumalat.
Laiendatud piiblitõlge ütleb veel,
et Jeesus õppis sõnakuulelikkust läbi oma kannatuste
ja see kogemus varustas Teda.
Meie kogemused varustavad meid.
Jeesuse kogemused varustasid Teda olemaks meie pääste autor ja allikas.
Jagasin selle aasta algul teatud kohtades sõnumit
pealkirjaga: "Kogemuste väärtus".
Kui kõik see, millest läbi lähed, ei anna sulle midagi muud,
siis kogemuse ikka.
Ja see on miski, mida mitte keegi ei saa röövida su käest.
Samuti on seegi kindel, et kui lähed läbi millestki raskest
ja näed, kuidas Jumal sind päästab, tuues oodatud tasu su ellu,
siis kogu valu ja ootusaeg, millest oled läbi läinud,
on seda kõike väärt, kui saad osa Jumala tasust.
Aamen?
Inimesed, kes sulle haiget teevad,
saavad üks päev nägema, kuidas Jumal tasub sulle heaga.
1. Peetruse 4:15-16:
"Ärgu aga keegi teie seast kannatagu mõrtsukana või vargana
või kurjategijana või teiste ellu sekkujana!"
Sa arvasid, et mu ennist öeldu oli mu enda väljamõeldis,
aga näe - see otse su enda Piiblis!
Tegele oma asjadega!
On huvitav, et siin räägitakse mõrtsukatest, varastest
ja kurjategijatest
ja siis samas lauses teiste ellu sekkujatest!
"Oota nüüd Jeesus, selles pole ju midagi nii erilist."
"Jah, ma räägin teisi pisut taga
ja võib-olla võikski pisut enam oma asjadega tegeleda,
aga ma pole ju kedagi maha löönud või bensiinijaama röövinud!
Olen ju ikka hea inimene."
Jeesus aga on pannud kõik need asjad ühte lausesse.
Üks viga, mida me koguduses teeme, on see,
et me räägime patust ja siis aktsepteeritavast patust.
Meil on terve nimekiri asjadest, millega oleme nii harjunud,
et me isegi ei tunne enam ära, millega on tegu.
Seetõttu, kui sul on piisavalt julgust, peaksid paluma:
"Jumal, ma ei taha pääseda niisama mitte ühegi asja osas."
Kui palju julgust sul on? Kui palju tahad kasvada?
"Jumal, ma ei taha pääseda niisama mitte ühegi asja osas,
vaid ma tahan olla just see, kellena Sina tahad mind näha.
Nii et, kui ma teen midagi, mida ma ise ei näe,
siis ava mu pimedad silmad ja kurdid kõrvad
ning tee minuga, mida iganes soovid."
Ma kõnelen nüüd edaspidi seljaga teie poole.
"Tee minuga, mida iganes soovid,
aga ära lase mul mingist jamast puhtalt pääseda."
Minnes läbi ootamatutest raskustest,
õppigem olema rahul sellega, et me ei tea kõiki vastuseid.
Jah ma tean, et see on raske, sest me tahame ju teada kõike.
Kuid isegi, kui meie ei tea kõiki vastuseid,
siis Jumal teab,
mistõttu olgem piisavalt julged ütlema:
"Jumal, ma ei tea kõiki vastuseid, kuid Sina tead,
mistõttu usun ka, et kui vajan mingit vastust,
siis Sa ka annad selle õigel ajal."
Täna pakume sulle raamatut: "Vankumatu usaldus",
mis õpetab usaldama Jumalat kõiges ja alati.
Kujuta ette, kui imeline su elu võiks olla,
selle asemel, et muretseda, pabistada, arutleda
ja püüda nuputada välja kõike, mida tegema peaksid.
Muidugi me tahame teada, mida Jumal tahab, et me teeks,
kuid kui Ta ei vasta meile selles osas midagi,
võime siiski usaldada Teda seni, kuni Ta siis vastab.
Kui ostad selle raamatu,
aitad meil tasuda selle saate eetriaegade eest TV's.
Me unustame vahel ära,
et nende telesaadete eest, mida vaatame,
tuleb maksta eetriaja arveid.
Seetõttu palun täna su abi selles osas,
nõnda nagu ma aitan sind õpetades sulle Jumala Sõna.
See on viis, kuidas meid aidata, saades endale võrratu raamatu,
mis usun, saab suuresti muutma su elu.
Ja mis iganes ka elus ei juhtuks - kui usaldame Jumalat,
võtab Ta kõik asjad ja pöörab need meie kasuks.
Ole õnnistatud!
Kuidas usaldada Jumalat, kui...
Kuidas usaldada Jumalat, kui kogen üht pettumust teise järel?
Kuidas ma saan uskuda Jumalasse, kui ei näe mingit paranemise märki?
Kuidas saan usaldada Jumalat,
kui kogen vahel tohutut hirmu ega tea, mida teha?
Rasked küsimused, kindlad vastused.
Avasta usaldus, mis on vankumatu.
Telli endale Joyce'i uus raamat "Vankumatu usaldus",
leides rõõmu Jumala usaldamisest kõiges ning kõikjal.
"Vankumatu usaldus" - Joyce Meyeri uus raamat.
Tellimisinfo on nähtav ekraanil.
Oli tõeline au omada Ruth Grahamit kui üht peakõnelejat
"Armasta elu" naistekonverentsil.
Olles Billy Grahami tütar,
on sul kindlasti olnud palju võrratuid ja ka raskeid kogemusi.
Millest tahaksid jagada teiste naistega?
Usun, et paljud kogevad, et peavad kandma maske
ega saa olla need, kes nad tegelikult on.
Ma püüan olla see, kes ma tegelikult olen,
mis annab inimestele loa olla need, kes nemad on.
See on see, millest on palju abi.
Ootan, et naised leiaksid abi.
Need on võimsad konverentsid ja ma ei taha, et neist ilma jääksid.
Täpsem info leitav Joyce'i kodulehelt.
Dave ja Joyce 40. aastat Jumalariigi töös
Kogesin, kuidas Jumal pani mu südamele igatsuse
õpetada Jumala Sõna.
See tuli kui unistusena reisida üle maailma
ja õpetada Tema Sõna.
Inimlikult oli see muidugi täiesti naeruväärne.
Sageli, kui Jumal meile midagi ütleb või kutsub meid midagi tegema,
siis mõistuslikult see tundubki naeruväärne.
Samas kui Jumalaga koos on kõik võimalik.
Nii olen selgi nädalal mõtisklenud Efeslastele 3:20 üle, kus on öeldud,
et Jumal võib korda saata palju rohkem,
kui oskame paluda või isegi mõelda.
Seda läbi Tema väe, mis on meis tegev.
Nii et, Jumal teeb suuri asju, kuid Ta teeb neid läbi inimeste.
Dave ja Joyce 40. aastat Jumalariigi töös
Me kõigi elus on aegu, kus küsimusi on rohkem kui vastuseid.
Joyce tahab meile selles osas appi tulla.
Vaata ta uut saadet "Igapäeva vastused".
Saada meile oma küsimused ja liitu meiega,
kui avastame üheskoos igapäeva vastuseid.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele